**Լրջորեն վերաբերվելով երեխաներին** (անգլ.՝ Taking Children Seriously — T.C.S.), շարժում կրթության ու փիլիսոփայության մեջ, որի հիմնական գաղափարն այն է, որ կարելի է ու ցանկալի է դաստիարակել և ուսուցանել երեխաներին՝ առանց նրանց կամքին հակառակ որևէ բան անելու կամ նրանց ստիպելու՝ անել ինչ-որ բան իրենց կամքին հակառակ։

Պատմություն
-----------

Շարժումը հիմնադրվել է 1994 թվականին որպես լիբերտականներ Սառա Ֆիտց-Կլարիջի և Դևիդ Դոյչի առցանց ցուցակ։ Դոյչը նաև ֆիզիկոս-տեսաբան է Օքսֆորդի համալսարանում։

T. C. S. սկսվում է այն դիտարկումով, որ մեծահասակների ու երիտասարդների միջև ավանդական փոխհարաբերությունների մեծ մասը հիմնված է պարտադրանքի վրա։

Դաստիարակության և կրթության T. C. S. մոդելը մերժում է այդ պարտադրանքը՝ որպես ոտնձգություն երեխայի կամքի նկատմամբ, ինչպես նաև մերժում է ծնողների կամ մանկավարժի «անձնազոհությունը»՝ որպես ոտնձգություն մեծահասակների կամքի նկատմամբ։ T. C. S.-ը կողմ է, որ ծնողներն ու երեխաները համատեղ աշխատեն՝ գտնելու համար ընդհանուր նախապատվությունը կամ այն լուծումը, որը բոլոր կողմերն անկեղծորեն նախընտրում են բոլոր մյուս տարբերակներից, որոնք հնարավոր են։

T. C. S. փիլիսոփայությունը ոգեշնչված է Կարլ Փոփերի էպիստեմոլոգիայով։ Փոփերն ինքը եղել է պրոֆեսիոնալ մանկավարժ նախքան փիլիսոփայությամբ զբաղվելը։ Փաստորեն, փիլիսոփայությունը նրա համար միայն երկրորդ տարբերակն էր, որպեսզի կարողանա արտագաղթել՝ անխուսափելի անշլյուսից խուսափելու համար։ Նա ակտիվ մասնակցություն է ունեցել *Wiener Schulreform* շարժմանը (Վիեննայի դպրոցական բարեփոխում), կա կապ ուսուցման հոգեբանության, որի վերաբերյալ նա գրել է դոկտորական ատենախոսություն և նրա փիլիսոփայության միջև։ Այնուամենայնիվ, որպես փիլիսոփա՝ նա չի պաշտպանել որևէ կոնկրետ մանկավարժություն, թեև նա ունեցել է որոշ ընդհանուր տեսակետներ այս հարցի վերաբերյալ։ T. C. S. ուսումնասիրում է Փոփերի իմացաբանությունը (ինչպես հենց ինքը՝ Փոփերը)՝ որպես համընդհանուր տեսություն այն մասին, թե ինչպես է գիտելիքն ընդլայնվում, և փորձում է մշակել դրա խորը հետևանքները կրթության տեսության համար։

Ծանոթագրություններ
------------------

1. ↑  "Origins of TCS. Archived 2019-12-18 at the Wayback Machine."
2. ↑  "Taking Children Seriously common preferences and non-coercion. Archived 2019-12-18 at the Wayback Machine."
3. ↑  Karl R. Popper (1925) "Über die Stellung des Lehrers zu Schule und Schüler," *Schulreform* **4**(4): 204–208.
4. ↑  Popper, K. R. (1927) "Zur Philosophie des Heimatgedankens," *Die Quelle* **77**(10): 899–908.
5. ↑  Popper, K. R. (1928) *Zur Methodenfrage der Denkpsychologie*. Wien (unpublished dissertation).
6. ↑  William W. Bartley (1970) "Die österreichische Schulreform als die Wiege der modernen Philosophie" in Gerhard Szcesny, ed. *Club Voltaire IV*. Hamburg: 360. 3-499-65086-X.
7. ↑  Champion, Rafe (1987) "Popper on Education."

Արտաքին հղումներ
----------------

* *Fortune-Wood, Jan* Bound to be Free: A Positive Alternative to Paying the Hidden Costs of Free Education. — Educational Heretics Press, 2001. — С. 110. — ISBN 1-900219-20-4
* Taking Children Seriously Website
* Fallible Living TCS Essays Archived 2019-12-18 at the Wayback Machine.
* Brain Child Mag Homepage (und) // *Brain, Child Magazine*. — Т. 4. — № 1. — С. Winter 2003. Reprinted in the *Utne Reader*
* *Taking Children Seriously (TCS) and Anarchy* by (I)An-ok in *Green Anarchy* #10 pp. 20–1. Fall 2002. Internet archive
* «Pedagogy > Taking Children Seriously»։ K12 Academics։ 2008 թ․ նոյեմբերի 11։ Վերցված է 2008 թ․ նոյեմբերի 11